23 September – Koringberg
Ons leef in ’n samelewing waar lewe nie as iets kosbaars beskou word nie. Daar gaan feitlik geen dag verby waarin nie berig word hoeveel mense in die afgelope vier-en-twintig uur gewelddadig gesterf het nie. Daar was omtrent 100 gestremdes verlede jaar wat deur die regering vir die dood gelaat was, daar was 20 306 moorde verlede jaar en plaasmoorde neem ook jaarliks toe. Maar dit is maar ’n druppel in die emmer van moorde in Suid-Afrika. Sedert die wettiging van aborsie in 1997 is nagenoeg 200 000 ongebore baba’s in Suid-Afrika vermoor.
Is dit die tipe samelewing wat ons geword het? ’n Samelewing waar ons besluit watter lewe is kosbaar en watter nie? ’n Samelewing waar ons ongewenste kinders, ongewenste bejaardes, ongewenste armes en enige ongewenstes uit die samelewing verwyder? Is alle lewe nog vir ons kosbaar omdat die mens in God se beeld geskape is?
Dit maak egter ’n groot verskil in die samelewing as daar ’n beduidende aantal mense is wat hulleself nie deur die kwaad laat beheers nie, maar die kwaad deur die goeie oorwin. Ons kan dit slegs doen wanneer ons ons eie skuld, ons haat en woede en afguns voor God bely en na ons Here Jesus vlug. Ook vir ons, vir moordenaars, vir vroue wat al ’n aborsie ondergaan het, is daar genade by God, jy moet maar net vanoggend na die Here Jesus vlug.
23 September: Sinodaal gemeente ontwikkeling
30 September: Kansa
15 Oktober Ringsitting
Ons wag nog op ’n finale bedrag vir die basaar, hou die spasie dop!
Dankie vir reën wat geval het, oestyd; Bregda Mostert; Mirrie Albertyn, Alwyn Hanekom.
26 September: Marnus Engelbreght
29 September: Johan Mostert
Kleuterkerk: Hervat weer na die skoolvakansie
Kategese: Net na die erediens in die kerk
Gemeente ete: Kaartjies vir die gemeente ete van 14 Oktober sal van vandag af beskikbaar wees by kerkraadslede of by die kerkkantoor. Koste is R70pp (R60 vir pensionarisse en kinders onder 12)
Vraag: Wat eis God in die sesde gebod?